b'\n_START_ARTICLE_\nWilfred Bouma\n_START_PARAGRAPH_\nWilfred Bouma (s. 15. kes\xc3\xa4kuuta 1978 Helmond, Alankomaat) on alankomaalainen jalkapalloilija, joka pelaa PSV Eindhovenissa._NEWLINE_Bouma aloitti ammattilaisuransa PSV Eindhovenissa vuonna 1994, mutta ei saanut joukkueessa paljoa peliaikaa ja siirtyi vuonna 1996 lainasopimuksella Eerste Divisien MVV Maastrichtiin ja oli mukana seuraavalla kaudella nostamassa joukkuetta takaisin korkeimmalle sarjatasolle. Kauden 1998\xe2\x80\x931999 h\xc3\xa4n pelasi Fortuna Sittardissa ja siirtyi seuraavaksi kaudeksi takaisin PSV:hen, miss\xc3\xa4 h\xc3\xa4n pelasi l\xc3\xa4hinn\xc3\xa4 vasemmalla laidalla ja hy\xc3\xb6kk\xc3\xa4ysp\xc3\xa4\xc3\xa4ss\xc3\xa4._NEWLINE_Bouma valittiin Alankomaiden maajoukkueeseen 2002 MM-kisojen karsintoihin. H\xc3\xa4n pelasi my\xc3\xb6s 2004 EM-kisoissa. Maajoukkueessa h\xc3\xa4net siirrettiin keskuspuolustajaksi, miss\xc3\xa4 h\xc3\xa4n pelasi jatkossa my\xc3\xb6s Guus Hiddinkin valmentamassa PSV:Ss\xc3\xa4 kaudella 2004\xe2\x80\x932005._NEWLINE_30. elokuuta 2005 Bouma siirtyi Englannin Valioliigan Aston Villaan 3,5 miljoonalla punnalla. Vuonna 2010 h\xc3\xa4n palasi takaisin PSV Eindhoveniin.'